cyanic-selkie/wikianc huggingface dataset:
Դալիա Էլ Բեհերի
Կենսագրություն
Էլ Բեհերին ավարտել է Հելվան համալսարանը տուրիզմի և հյուրանոցային գործի բակալավրի որակավորումով և աշխատանքի է անցել որպես մոդել, միաժամանակ հանդես է եկել Եգիպտոսի արբանյակային հեռուստատեսության ժամանցային ծրագրերում։ Հանդիսատեսների կողմից նկատվել և դրվատանքի է արժանացել նրա դերասանական խաղը Ալի էլ Հագարի "Tegeesh neaeesh" երգի հոլովակում։ Որպես դերասանի նրա կայացմանը մեծապես նպաստել է նաև մոդելի դերում հանդես գալը։ Էլ Բեհերիի մասնակցությամբ առաջին կինոնկարներից մեկը Ադել Իմամի Al Safara fe Al Emara կինոկատակերգությունն էր, որտեղ նրա խաղընկերներն էին Հանի Ռամզին, Մուստաֆա Ամարը, Խալեդ Սալիմը և ճանաչված այլ կատակերգու դերասաններ ու երգիչներ։ Հեռուստատեսային իր հարցազրույցներից մեկի ժամանակ Էլ Բեհերին ասել է, որ կցանկանար կինոյում մարմնավորել հին Եգիպտոսի նշանավոր թագուհիներից մեկին՝ գեղեցկությամբ ու խելքով աչքի ընկած Նեֆերտիտիին։ 2008 թվականին կինոդերասանուհին ամուսնացել է դերասան Ֆարիդ Շավքիի թոռան և կին պրոդյուսեր Նահեդ Ֆարիդ Շավքիի որդու՝ Ֆրեդ Մորսի հետ, ունեցել մի դուստր (առաջին ամուսնությունից ունեցած աղջիկը ութ ամսական հասակում մահացել էր հազվադեպ մի հիվանդության պատճառով)։
Քաղաքական հայացքները
“Al Arabiya” ռադիոհեռուստատեսային ալիքի թղթակցի հետ ունեցած հեռախոսազրույցի ժամանակ Էլ Բեհերին իր ուրախությունն է արտահայտել Եգիպտոսի 2011 թվականի անարյուն հեղափոխության կապակցությամբ և աջակցություն հայտնել իր հայրենիքում հանուն մարդու հիմնարար ազատությունների, քաղաքական բարեփոխումների, հանուն հայրենի երկրի ու ժողովրդի պայծառ ապագայի կառուցման գործադրվող ջանքերին։ Նա միաժամանակ ընդգծել է, որ անվտանգության, ապահովության բացակայությունը, առողջ դատողության տեր մյուս մարդկանց նման, իրեն էլ է խիստ անհանգստացնում և իր երախտագիտությունն է հայտնել այն երիտասարդ եգիպտացիներին, ովքեր փողացային պայքարի խառնակ օրերին միավորվել ու պաշտպան են կանգնել հանրային ունեցվածքին, մասնավորապես՝ թույլ չեն տվել, որ վնասվեն կամ թալանվեն թանգարանները, որոնց մեծարժեք ցուցանմուշները գայթակղել էին պղտոր ջրերում ձուկ որսալու սիրահարներին ։
Արտաքին հղումներ
Կատեգորիա:Եգիպտացի կինոդերասանուհիներ Կատեգորիա:Մոդելներ
Վերածնունդ (Ֆաբերժեի ձու)
«Վերածնունդ» (Ренессанс), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1894 թվականին Ալեքսանդր III կայսեր պատվերով՝ կնոջ՝ կայսրուհի Մարիա Ֆեոդորովնայի համար ։
Ներկայումս ձուն համարվում է Վիկտոր Վեկսելբերգի ֆոնդի սեփականությունը ։
Այսօր «Վերածնունդ» ոսկերչական ձուն պահպանվում և ցուցադրվում է Ֆաբերժեի թանգարանում (Նարիշկինների և Շուվալովների պալատ, Սանկտ Պետերբուրգ, Ռուսաստան)։
Դիզայն
Ձվի տեսքով զարդարուն արկղիկը պատրաստած է թափանցիկ կաթնաերկնագույն ագաթից ։ Ձուն հորիզոնական դիրքով է և հենված է ձվաձև տակդիրին։ Ձվի վերևի հատվածը բացվում է ոսկե ծխնուց։ Վերին հատվածը երիզված է սպիտակ էմալից նրբաճաղով, որի հատման վայրերում ադամանդներից ու սուտակներից ձևավորված ծաղիկներ են ագուցված։ Ամենավերևում ադամանդներից «1894» թվականն է գրված՝ ձվաձև էմալի վրա, որը պատրաստված է մորու կարմիր թափանցիկ էմալից՝ շրջանակված ոճավորված կանաչ էմալե խեցիներով ու կարմիր ու սպիտակ էմալե ֆիգուրներով։ Արկղիկի երկու կողմերում առյուծների ոսկե գլուխներ են տեղադրված՝ օղակները բերաններում, որոնք ծառայում են որպես բռնակ։ Դրվագակերտ հիմքը՝ տակդիրը, զարդարված է թափանցիկ կանաչ էմալե տերևներով, որոնք միմյանց հերթափոխում են կարմիր էմալե ծաղիկներով։
«Վերածնունդ» ձվի նախատիպը ամստերդամցի վարպետ Լե Ռոյի կողմից ստեղծված զարդատուփն է՝ պատրաստված XVIII դարի սկզբին, որն այսօր պահպանվում է Դրեզդենի գեղարվեստի թանգարանում։
Անակնկալ
Ձվի անակնկալը կորսված է, սակայն կա ենթադրություն, ըստ որի այն մարգարտե զարդ է եղել ։ Ըստ այլ վարկածի, որը ներկայացնում է Քրիստոֆեր Ֆորբսը, համարվում է, որ «Վերածնունդ» ձվի անակնկալը «Քրիստոսի հարություն» ձուն է։ Վերջինս լիովին համապատասխանում է չափերով և գունային ներկապնակով։ Բացի այդ, 1902 թվականին երկու ձուն էլ ցուցադրվել են իրար հետ։ «Քրիստոսի հարություն» ձուն չունի գույքահամար, ինչը նույնպես խոսում է վերոնկարագրյալ վարկածի օգտին ։
Պատմություն
Ոսկերչական ձուն 1894 թվականին Ալեքսանդր III կայսրը նվիրել է կնոջը՝ Մարիա Ֆեոդորովնային՝ Զատկի տոնի առթիվ։ 1917 թվականին հեղափոխականները ձուն հափշտակում և ուղարկում են Կրեմլի զինապալատ։ 1927 թվականին «Антиквариат» գրասենյակի կողմից 1500 ռուբլով ձուն վաճառվել է Արմանդ Համմերին, որը ներկայացնում էր Նյու Յորքի Համմեր պատկերասրահը։ 1937-ից 1947 թվականներն ընկած ժամանակահատվածում ձուն գտնվել է Մեծ Բրիտանիայում՝ Հենրի Թալբոտ դե Վերեի մոտ։ 1947-ից 1958 թվականներին ձվի սեփականատերերն են եղել Ջեք և Բել Լինսկիները Նյու Յորքից։ 1958 թվականին ձուն գտնվել է A La Vieille Russie թանգարանում։ 1965 թվականին ձուն ձեռք է բերում «Forbes» ամսագիրը ։ 2004 թվականից ձվի սեփականատերը Վիկտոր Վեկսելբերգն է։
Արտաքին հղումներ
Կատեգորիա:1894 աշխատություններ Կատեգորիա:Ոսկերչություն Կատեգորիա:Ռուսաստանի պատմություն Կատեգորիա:Ֆաբերժե
Ջուլիետ Լյուիս
Ջուլիետ Լյուիս (Juliette Lewis, ), ամերիկացի դերասանուհի և երգչուհի։ Լյուիսը անվանակարգվել է «Օսկար» մրցանակի երկրորդ պլանի լավագույն դերասանուհի անվանակարգում, «Վախի հրվանդան» (1991) ֆիլմի համար, որից հետո նկարահանվել է մի շարք հաջողակ ֆիլմերում ։ Նրա հեռուստատեսային դերերը նրան բերում են «Էմմի» մրցանակի երկու անվանակարգում։ 2000-ական թվականներին նա իր ակտիվությունը տեղափոխում է երաժշտական բիզնես` դառնալով «Juliette and the Licks» ռոք-խմբի առաջատար, որի` 2009 թվականին կազմալուծումից հետո սկսում է մենակատարային կարիերան ։
Կարիերա
Վերջին տարիներին Լյուիսը, հիմնականում, ակտիվ էր հեռուստատեսությունում և անկախ ֆիլմերում, ինչպես նաև կատարել է երկրորդական պլանի դերեր հոլլիվուդյան խոշոր ստուդիաների ֆիլմերում։ Նա նկարահանվել է NBC-ի կարճատև գոյություն ունեցած «Ֆիրմա» սերիալում, իսկ հաջորդ տարի հայտնվել է «Օգոստոս. Օսեյջ կոմսություն» ֆիլմում։ 2015 թվականին նա իր վրա է վերցնում է հիմնական կանացի դերը ABC-ի «Գաղտնիքներ և սուտ» սերիալում ։
Անձնական կյանք
Լյուիսը խնդիրներ է ունեցել օրենքի հետ 15 տարեկան հասակում, անօրինականորեն մեքենա վարելու համար, իսկ այնուհետև ձերբակալվել է գիշերային ակումբում անօրինական հովանավորության համար 16 տարեկան հասակում։ 1990 թվականից մինչ 1993 թվականը Լյուիսը հանդիպել է Բրեդ Փիթի հետ։ 20 տարեկան հասակում նա վերականգնողական կուրս է անցել թմրանյութերից կախվածության համար ։ 1999 թվականին Լյուիսը ամուսնացել է պրոֆեսիոնալ սքեյթբորդիստ Սթիվ Բերրաի (Steve Berra) հետ, նրանք ամուսնալուծվել են 2003 թվականին ։
Լյուիսը հանդիսանում է Սաենտոլոգիական եկեղեցու հետևորդ, ինչպես նաև իրեն ներկայացնում է որպես քրիստոնյա։
Սկավառակագրություն
«Juliette and the Licks»-ի ալբոմներ
«Juliette and the Licks»-ն սինգլներ
Ջուլետ Լյուիսի ալբոմներ
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի երգչուհիներ Կատեգորիա:1973 ծնունդներ Կատեգորիա:Հունիսի 21 ծնունդներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:21-րդ դարի ամերիկացի երգիչներ Կատեգորիա:Ամերիկացի ռոք երգչուհիներ Կատեգորիա:Ամերիկացի երաժիշտներ Կատեգորիա:Ամերիկացի երեխա դերասանուհիներ
Սեն Վիկտոր Ռուզո
Սեն Վիկտոր Ռուզո (Saint-Victor-Rouzaud), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Արևմտյան Պամիե կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09276։
Բնակչություն
Համայնքի բնակչությունը 2008 թվականին կազմում էր 224 մարդ։
Տնտեսություն
2007 թվականի տվյալներով 132 աշխատունակ տարիքի մարդկանցից (15-64 տարեկան) 92-ը տնտեսապես ակտիվ էին, 40-ը անգործունակ (ակտիվության ցուցանիշը 69,7 %, 1999 թվականին եղել է՝ 69,4 %)։ 92 աշխատունակ բնակիչներից 83-ը աշխատում էին (47 տղամարդ և 36 կին), անաշխատանք էին 9-ը (3 տղամարդ և 6 կին)։ 40 անգործունակ մարդկանցից 9-ը աշակերտներ կամ ուսանողներ են, 16-ը թոշակառու, 15-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Իսլամը Հյուսիսային Մակեդոնիայի Հանրապետությունում
Իսլամը Մակեդոնիայի Հանրապետությունում (Ислам во Македонија), Մակեդոնիայի Հանրապետության ավանդական կրոններից մեկը։ Մուսուլմանությունը Մակեդոնիայի տարածքում և ընդհանրապես՝ Բալկանյան թերակղզում տարածվել է 15-րդ դարում, այն բանից հետո, երբ օսմանյան թուրքերը 1453 թվականին գրավեցին Բյուզանդիայի մայրաքաղաք Կոստանդնուպոլիսը։
Այդ թվականից ի վեր թուրքական կառավարությունը կրոնահալած քաղաքականություն սկսեց իրականացնել ընդարձակ կայսրության քրիստոնեադավան ժողովուրդների, այդ թվում և հարավային սլավոն հանդիսացող մակեդոնացիների նկատմամբ։ Մակեդոնիայի Հանրապետության մուսուլմանները դավանում են հիմնականում իսլամի սուննի ուղղությունը, սակայն կան նաև շիայի կողմնակիցներ։
Երկրում կան շուրջ 580 մուսուլմանական կրոնական կառույցներ։ Մայրաքաղաք Սկոպյեում ուղղափառ քրիստոնեական եկեղեցիների կողքին գործում են նաև մուսուլմանական համայնքներին պատկանող կրոնական միջնակարգ դպրոցներ և աստվածաբանական քոլեջ։
Ազգային պատկանելություն
Թուրքերը, ովքեր կազմում են Մակեդոնիայի մուսուլման բնակչության շուրջ 4 %-ը, ցրված են ամբողջ երկրի տարածքով մեկ։ Թուրքաբնակ խոշոր քաղաքներ են համարվում Սկոպյե և Բիտոլա քաղաքնեը։ Թուրքերը բնակվում են նաև Մակեդոնիայի Հանրապետության մյուս խոշոր քաղաքներում։ Մակեդոնիայի բոսնիական և գնչուական համայնքները կենտրոնացած են հիմնականում մայրաքաղաքի ներսում։
Ծանոթագրություններ
Կատեգորիա:Իսլամ ըստ երկրի Կատեգորիա:Կրոնը Հյուսիսային Մակեդոնիայում Կատեգորիա:Մակեդոնացի թուրքեր
Blue (Da Ba Dee)
«Blue (Da Ba Dee)», իտալական Eiffel 65 երաժշտական խմբի երգը։ Թողարկվել է 1999 թվականի հունվարի 1-ին որպես իրենց դեբյուտային Europop ալբոմի լիդ սինգլը։ Այն խմբի ամենահաջողակ սինգլն է, որ հասել է առաջին հորիզոնականի բազմաթիվ երկրների հիթ-շքերթներում, ներառյալ Իտալիան, Մեծ Բրիտանիան, Նիդերլանդները, Ֆրանսիան, Շվեդիան, Շվեյցարիան, Նոր Զելանդիան, Ֆինլանդիան, Նորվեգիան, Ավստրալիան և Գերմանիան, ինչպես նաև գրավել է վեցերորդ տեղը Միացյալ Նահանգների Billboard Hot 100 հիթ-շքերթում ։ Մեծ Բրիտանիայում երգը նախ ընդգրկվել է առաջին քառասուն երգերի ցանկում բացառապես ներմուծված սկավառակների վաճառքի շնորհիվ (այսինքն՝ սինգլն այդ երկրում դեռ չէր թողարկվել՝ այդպիսով դառնալով երրորդ սինգլն աշխարհում, որին հաջողվել է հասնել նման արդյունքի ։
Երգը ներկայացվել է «Գրեմմի» մրցանակի «Լավագույն պարային ձայնագրություն» անվանակարգում ։
Ծանոթագրություններ
Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Ավետարան (4779)
Ավետարան (4779), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4779 թվի տակ։ Ձեռագիրը գրվել է 1474 թվականին Հովհաննես քահանա գրչի կողմից՝ Խիզանում։ Ծաղկողը եղել է՝ Ներսես Աղթամարցին։ Ստացողը եղել է Սահակ տանուտերն։ Գրված է թղթի վրա, որը ունի 25x17 չափս։ Ձեռագիրը կազմված է 349 թերթից։ Գրված է երկսյուն, բոլորգրով։ Ունի տերունական 16, ավետարանիչ 4, խորան 10, կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 174բ, 346ա, ծաղկողի՝ 2ա, հետագայի՝ 17բ, 18ա (15-րդ դար), 25ա (18-րդ դար) ։
Քերի Մալիգան
Քերի Հաննա Մալիգան (Carey Hannah Mulligan, ), թատրոնի, կինոյի և հեուստասերիալների բրիտանացի դերասանուհի։  BAFTA մրցանակի դափնեկիր Լավագույն դերասանուհի անվանակարգում, «Օսկար» (2010), «Ոսկե գլոբուս» (2010) և BAFTA (2012) մրցանակների հավակնորդ։ Մեծ Բրիտանիայում աշխատելուց բացի, նա ակտիվորեն նկարահանվում է ֆիլմերում և խաղում է ամերիկյան թատրոնում։ Որոշ ֆիլմերում Քերին հանդես եկել նաև որպես վոկալիստ («Ամոթ», «Լյուին Դևիսի մեջ» և այլն)։
Կենսագրություն
Քերի Մալիգանը ծնվել է Վեստմինստրում (Լոնդոն, Անգլիա), Սթիվեն Մալիգանի և Նանո Բուտի ընտանիքում ։ Նրա հայրը ծագմամբ Լիվերպուլից է, իսկ մայրը՝ Լլանդեյլոյից (Ուելս)։ երեք տարեկան հասակում Մալիգանն իր ծնողների և մեծ եղբոր՝ Օուայնի հետ Անգլիայից տեղափոխվել է Գերմանիա, որտեղ նրա հայրը աշխատանք է ստացել InterContinental Hotels մեծ հյուրանոցային ցանցում։ Կինոյում իր նորամուտը Մալիգանը կատարել է «Հպարտություն և նախապաշարմունք» ֆիլմում՝ խաղալով Քիթի Բենեթի դերը։ 2006 թվականից Մալիգանն ակտիվ գործունեություն է ծավալում հեռուստատեսությունում, իսկ 2007 թվականին իր nնորամուտն է կատարում Բրոդվեյում ։
Անձնական կյանք
2009 թվականի օգոստոսից 2010 թվականի հոկտեմբերը Մալիգանը հանդիպել է Շայա Լաբաֆի հետ, որի հետ նկարահանվել է «Ուոլ Սթրիթ։ Փողը չի քնում» ֆիլմում ։
2011 թվականին նշանվել է երաժիշտ Մարկուս Մամֆորդի հետ, ով Mumford & Sons խմբի լիդերն էր ։ 2012 թվականի ապրիլի 20-ին նրանք ամուսնացել են։ Հարսանիքը կայացել է Սոմերսեթում (Անգլիա) ։ Ամուսիններն ունեն երկու երեխա։ Առաջինը՝ Իվլին Գրեյս Մամֆորդն (ծնվ․՝ 15.09.2015) է, իսկ երկրորդի սեռն ու տարիքն անհայտ են (ծնվ․ 2017 թվականի օգոստոսին) ։
Արտաքին հղումներ
Կատեգորիա:Ամերիկացի դերասանուհիներ Կատեգորիա:BAFTA մրցանակի դափնեկիրներ Կատեգորիա:Թատրոնի դերասանուհիներ Կատեգորիա:Ամերիկացի կինոդերասանուհիներ Կատեգորիա:21-րդ դարի անգլիացի դերասանուհիներ Կատեգորիա:Անգլիացի կինոդերասանուհիներ
Մարդաբանություն
Մարդաբանություն կամ անթրոպոլոգիա (άνθρωπος), գիտություն, որն ուսումնասիրում է մարդկությանը, մարդկանց վարքը և հասարակությունները անցյալում և ներկայում  ։ Սոցիալական մարդաբանությունը և մշակութային մարդաբանությունը   ուսումնասիրում են հասարակությունների նորմերը և արժեքները։ Լեզվաբանական մարդաբանությունը ուսումնասիրում է լեզուների ազդեցությունը հասարակական կյանքի վրա։ Կենսաբանական կամ ֆիզիկական մարդաբանությունը   ուսումնասիրում է մարդու կենսաբանական զարգացումը։
Հնագիտությունը, որը նյութական աղբյուրների (հիմնականում՝ պեղածոների) հիման վրա հին հասարակությունն ու նրա մշակույթը ուսումնասիրող գիտություն է, որը ԱՄՆ-ում և Կանադայում համարվում է մարդաբանություն ճյուղ, մինչդեռ Եվրոպայում այն համարվում է գիտության առանձին ճյուղ, որին մոտ են ուրիշ գիտություններ, օրինակ՝ պատմությունը։
Ծագում և եզրույթի զարգացում
Մարդաբանություն վերացական գոյականը առաջին անգամ վկայակոչվում է պատմության մեջ : Տերմինն առաջին անգամ հանդիպել է Սրբազան Հռոմեական կայսրությունում՝ Մագնուս Հունդտի և Օտտո Կասմանի աշխատություններում ։ Անգլերենում սկսվել է օգտագործվել 18-րդ դարից՝հավաբանար փոխառնվել է ֆրանսերեն Anthropologie բառից :
19-րդ դար
1647 թվականին, Կոպենհագենի համալսարանի հիմնադիր Բարթոլինները l'anthropologie-ն սահմանել են այսպես. "Մարդաբանությունը, այսինքն՝ գիտությունը մարդու վարքի մասին, սորորաբար և ողջամտորեն բաժանված է անատոմիայի (գիտություն մարդու մարմնի և դրա մասերի մասին) և հոգեբանության (գիտություն հոգեկանի մասին) միջև"
Ինչ է ուսումնասիրում մարդաբանությունը
Մոմատոլոգիան ուսումնասիրում է մարդու օրգանիզմի անհատական փոփոխականությունն ամբողջովին, սեռական դիմորֆիզմը (երկտեսություն) մարմնի կառուցվածքում, հասակային չափերի ու համամասնությունների փոփոխությունների սաղմնային շրջանից մինչև ծերություն։ Մերոլոգիան ուսումնասիրում է մարմնի առանձին մասերի տարբերակները։ Համեմատական անատոմիան, հնէմարդաբանությունը, ինչպես և սաղմնաբանությունը (էմբրիոլոգիա) ծառայում են մարդու առաջացման և զարգացման խնդրի պարզաբանմանը, ուստի մտնում են մարդագոյացման ուսմունքի մեջ, սերտորեն առնչվում փիլիսոփայություն, պալեոլիթյան հնագիտության, պլիոցենի և պլեյստոցենի երկրաբանության, մարդկանց և կենդանիների բարձրագույն նյարդային գործունեության ֆիզիոլոգիայի և հոգեբանության հետ։ Հնէամարդաբանությունն ուսումնասիրում է պեղածո մարդկանց և մարդու մերձավոր ազգակիցների՝ բարձրակարգ կաթնասունների ոսկրային մնացորդները։ Ռասայագիտությունն ուսումնասիրում է մարդկային ռասաների դասակարգումը, նրանց ձևավորման պատմությունը և առաջացման պայմանները։ Էթնոգենեզին վերաբերող ուսումնասիրություններում մարդաբանությունը զուգակցվում է լեզվագիտության, պատմության, հնագիտության հետ, ոասայագոյացման շարժիչ ուժերն ուսումնասիրելիս՝ գենետիկայի (ծագումնաբանություն), ֆիզիոլոգիայի, կենդանական աշխարհագրության, կլիմայագիտության, տեսակների առաջացման ընդհանուր տեսության հևո։
1920-ական թվականներին մեկ ընդհանուր՝ «մարդու կենսաբանություն» անվանմամբ զարգացավ մարդաբանական գիտաճյուղերի մի ամբողջ համակարգ։ Որոշ գիտնականներ մարդաբանության գրեթե ողջ բովանդակությունը ներառնում են «մարդու կենսաբանություն» հասկացության մեջ։ Առավել ճիշւո է այդ հասկացության տակ ըմբռնել միայն մարդաբանության այն կարևոր բաժինը, որն ուսումնասիրում է մարդու զարգացման վրա ազդող ֆիզիոլոգիական, կենսաքիմիական և գենետիկական գործոնները։ Մարդաբանությունը, չափման և նկարագրության օգնությամբ, ուսումնասիրում է մարմնի չափերի ու ձևերի տարատեսակները։ Նկարագրական մեթոդը կոչվում է անթրոպոսկոպիա (մարդադիւոում), չափագրականը՝ անթրոպոմետրիա (մարդաչափություն), որոնցում մեծ է վիճակագրական մեթոդների դերը։ Մարդաբանության կարևոր մեթոդներից են գանգաբանությունը, ոսկրաբանությունը, ատամնագիտությունը, մարդաբանական լուսանկարչությունը, ոտնատակերի ու ձեռքերի մաշկի գծերի արտադաջումը, դեմքի գիպսե դիմակների հանումը և այլն։ ժամանակակից մարդաբանության մեջ տարածված են հեմատոլոգիական (արյունաբանական), միկրոանատոմիայի, կենսաքիմիայի, ռենագենոլոգիայի, ռադիոակտիվ իզոտոպների օգտագործման, քարտեզագրական և այլ մեթոդներ։ Մարդաբանական դիտարկումների փաստեր են պարունակում դեռևս հին հույների (Սոկրատես, Անաքսիմանդրոս, Անաքսագորաս, Հիպոկրատես, Հերոդոտոս, Արիստոտել և այլն) գրվածքները։
Զարգացումը
Մարդու անատոմիան ուսումնասիրելու գործում խոշոր քայլեր կատարվեցին Վերածննդի դարաշրջանում։ Որոշ անատոմներ ու նկարիչներ մեծ ուշադրություն հատկացրին մարդու օրգանների առանձնահատկություններին ու մարմնի կառուցվածքի տարբեր տիպերին։ Աշխարհագրական խոշոր հայտնագործությունները (15-16-րդ դարեր) ընդլայնեցին մարդաբանական գիտելիքների սահմանները, եվրոպացիներին ծանոթացրին, թեկուզ մակերեսորեն, Արևելյան Ասիայի ռասայական տեսակներին, Ամերիկայի բնակչությունը՝ Արևելյան Սիբիրի, Հրո երկրի և Օվկիանիայի ժողովուրդներին։ 18-րդ դարում շատ լուրջ փորձեր կատարվեցին մարդու առաջացման և բնության մեջ նրա տեղի վերաբերյալ գիտական հիպոթեզներ ստեղծելու ուղղությամբ։ Մարդաբանությունը որպես գիտություն սկսեց ձևավորվել 19-րդ դարում։ Մարդաբանության պաշտոնական սկիզբը դրեց Պ. Բրոկան՝ 1858 թվականին հիմնելով Փարիզյան մարդաբանական ընկերությունը։ Նա միաժամանակ ստեղծեց չափագրական առաջին գործիքները և մշակեց ուսումնասիրության մեթոդիկան։ 1868 թվականին հիմնադրվեց Մարդաբանական ուսումնասիրությունների լաբորատորիան, իսկ 1875 թվականին՝ Մարդաբանության դպրոցը։ Այնուհետև մարդաբանական հաստատություններ հիմնվեցին Լոնդոնում (1863), Մոսկվայում (1864), Մադրիդում (1865), Բեռլինում և այլուր։ Ռ. Մարտինը էապես վերամշակեց ուսումնասիրման մեթոդիկան, կատարելագործեց գործիքները, կիրառեց տարբերակային վիճակագրությունը։ 19-րդ դարում Արևմուտքում առաջացան մի շարք ծայրահեղական ուղղություններ, որոնք ճգնում էին հիմնավորել ռասաների անիրավահավասարության գաղափարը։
Ռուսաստանում 1864 թվականին հիմնվեց բնագիտության սիրողների ընկերության մարդաբանական բաժինը։ 1919 թվականին Մոսկվայի համալսարանին կից հիմնվեց մարդաբանության ամբիոն, 1922 թվականին՝ Մարդաբանության ինստիտուտ։ Խորհրդային մարդաբանությանը բնորոշ են ուսումնասիրման լայն ծավալը, պլանավորված աշխատանքները, միասնական մեթոդների մշակումը։ Մարդաբանական ուսումնասիրություններ են կատարվում Մոսկվայի Լոմոնոսովի անվան համալսարանին կից Դ. Ն. Անուչինի անվան մարդաբանության ինստիտուտում, միութենական հանրապետությունների Գիտությունների ակադեմիաներում, Լենինգրադի, Կիևի, Թբիլիսիի, Տարտուի և այլ քաղաքների համալսարաններում։
Մարդաբանությունը Հայաստանում
Հայկական լեռնաշխարհի բնակչության ֆիզիկական առանձնահատկությունների մասին տեղեկություններ կան դեռես մ.թ.ա. 5-րդ դարից (Քսենոփոն)։ Հայերի մարդաբանական տիպը նկարագրում է պատմահայր Մովսես Խորենացին՝ «Վահագնի ծնունդը» վիպերգության մեջ։ Հայերի վերաբերյալ մարդաբանական գիտական ուսումնասիրությունների սկիզբ է համարվում 1873 թվականը, երբ Պ. Լանգերհանսը հրատարակեց մեծահասակ 6 հայերի վերաբերյալ տվյալներ։ Այնուհետ իրենց ուսումնասիրությունների արդյունքներն են հաղորդել է. Շանվորը, Ռ. Էրկերտը, Ի. Պանտյուխովը, Ա. Իվանովսկին, Դ. Անուչինը, Է. Էրիկսոնը, 0. Վիլլերովան, Ե. Սեմենսկայան և այլք։ 19-րդ դարի վերջին, 20-րդ դարի սկզբին Ֆ. ֆոն Լուշանը նշեց մի շարք ընդհանուր մարդաբանական գծեր խեթերի (ըստ պատկերագրական նյութի) և արդի հայերի միջև, հանգեց այն եզրակացության, որ հայերը կազմում են յուրահատուկ մարդաբանական տիպ, որը նա անվանեց արմենոիդ։ Հայերի վերաբերյալ մարդաբանական գիտական ուսումնասիրությունների հիմքը դրեց Վ. Վ. Բունակը, նշելով հայերի մարդաբանական տիպի աոանձնահաաուկ տեղը եվրասիական և եվրաֆրիկյան ժողովուրդների ու ցեղերի մեջ՝ առաջարկելով այդ տիպը անվանել «պոնտոզագրոսյան»։ Հետագայում, Սևանի ափերին հայտնաբերված երկաթի դարաշրջանի պեղածո գանգերի հիման վրա, նա տեղի բնակչության մարդաբանական տիպը կապեց եվրոպոիդ ռասայի հյուսիսային ճյուղի հետ։ Գ. Ֆ. Դեբեցը, անդրադառնալով հայերի մարդաբանության հարցերին, եզրակացրեց, որ Հայաստանի և Արևելյան Վրաստանի բնակչությունը պատկանում է առաջավորասիական մարդաբանական տիպին։ 1950-60-ական թվականներին, Հայկական, Վրացական և Ադրբեջանական ԽՍՀ-ների մի շարք շրջանների հայերին մարդաբանորեն ուսումնասիրեց Դեբեցի աշակերտ Մ. Գ. Աբդուշելիշվիլին։
Հայերից առաջինը հայ մարդաբանությամբ զբաղվել է Աս. Ալթունյանը (Շանտրի հետ), 1882 և 1884 թվականներին կատարելով չափագրություններ, որոնք 1907 թվականին հրատարակեց բժիշկ Վ. Մինասյանը (վերջինս փորձել է ապացուցել, որ Հայկական լեռնաշխարհի բնակչության մարդաբանական տիպը մոտ է ալպիականին, իսկ հայերը խեթերի ժառանգորդներն են)։ Հայերի մարդաբանությամբ զբաղվել է նաև ֆրանսահայ մարդաբան Ռ. Քելումյանը, որը մերժելով Լուշանի և Բունակի կարծիքները, գտնում էր, որ արմենոիդ և բալկանյան դինարյան տիպերը նույն ռասայի տարբերակներ են։ Սկսած 1960-ական թվականներից մարդաբանական տվյալների հիման վրա դեմքի պլաստիկ վերականգնման աշխատանքներ է կատարում պրոֆեսոր Ա. Ճաղարյանը։
Ծանոթագրություններ
Կատեգորիա:Մարդաբանություն
Նարինջը (մուլտֆիլմ)
Նարինջը, (Апельсин), խորհրդային կարճամետրաժ մուլտֆիլմ։ Նկարահանվել է ըստ Լյուդմիլա Զուբկովայի բանաստեղծության։
«Ուրախ կարուսել» № 8 մուլտիպլիկացիոն ալմանախի երեք սյուժեներից երկրորդն է։
Սյուժե
Հատված բանաստեղծությունից
Մենք կիսում են նարինջը։ Այն մի հատ է, Իսկ մենք` շատ։ Այս մի մասը` ոզնուն, Իսկ այս մյուսը` ծիծառին։ Այս կտորը` բադիկին, Իսկ այս մյուսն էլ` կատվիկին։ Մի կտոր էլ` ջրշանը, Դե իսկ գայլին` կեղևը։ Բարկացած է նա մեզ վրա։ Այ քեզ փորձանք։ Փախեք ու թաքնվեք։
Արտաքին հղումներ
Կատեգորիա:1976 մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր
Աղավնին նստել է ճյուղին և մտածում է գոյության մասին
Աղավնին նստել է ճյուղին և մտածում է գոյության մասին (En duva satt på en gren och funderade på tillvaron), Ռոյ Անդերսոնի սև կատակերգությունը, որն արժանացել է Վենետիկի կինոփառատոնի բարձրագույն` «Ոսկե առյուծ» մրցանակի։ Ֆիլմը եռագրության եզրափակիչ մասն է, որի մեջ մտնում են նաև «Երգեր երկրորդ հարկից» և «Դո՛ւ, ապրող» ֆիլմերը։
Ֆիլմի անվանում
Ռեժիսորն ի նկատի ունի Պիտեր Բրեյգել Ավագի հայտնի Որսորդները ձյան վրա կտավը, որտեղ կարելի է տեսնել ծառի ճյուղին նստած թռչունների, որոնք ասես զննում են ողջ տեսարանը ։ «Թռչունը,-մտորում է Անդերսոնը,-ապշած է նրանից, որ ծառի տակ նստած որսորդները չեն տեսնում քաոսը, որն անկասելիորեն մոտենում է» ։
Բովանդակություն
Ֆիլմի գործողությունները բաղկացած են 39 տրագիկոմիկ սքետչերից և տեղի են ունենում արևմտաեվրոպական անորոշ մի երկրում, ենթադրաբար, Շվեդիայում։ Հերոսները փոխարինում են միմյանց. սյուժեի հիմնական ծանրաբեռնվածությունն ընկած է տարօրինակ մի զույգի վրա, որոնցից մեկն արտաքինից ինչ-որ չափով զոմբի հիշեցնող անպետք սպասք վաճառող է, մյուսը` նրա` մտավոր հետամնաց ընկերը։ Ֆիլմում տիրում է համատարած հարաբերականապաշտություն. ըստ հայտնի կինոքննադատ Վալերի Կիչինի` "Մանրանկարները հավատարիմ են միասնական ոճին ու կանգնած ռիթմին, սակայն հեշտորեն անցնում են ժամանակի միջով մեկ դեպի այժմ սառած հերոսների բուռն երիտասարդություն, մեկ` Կառլ XII-ի ժամանակաշրջան, որը միանգամից ձիով ճանապարհի պանդոկ է մտել և այնտեղ աչք է դրել սիրունատես ռուս բարմենի վրա` Պոլտավայի անկումից անմիջապես առաջ ։"
Պոետիկա
Ֆիլմի հիմնական բաղկացուցիչ դրվագները նկարահանվել են մինիմալիստական ոգով, թատերական ձևով` չշարժվող տեսախցիկի օգնությամբ. միզանսցենները համահունչ են Էդվարդ Հոփփերի կտավներին։
Ֆիլմում առկա են ռեմինիսցենցիաներ Սերվանտեսի «Դոն Կիխոտից» և Դոստոևսկու «Ոճիր և պատիժից»։ Ֆիլմի պոետիկան նման է Սեմյուել Բեքեթի աբսուրդի թատրոնին.
Արտաքին հղումներ
Կատեգորիա:2014 ֆիլմեր Կատեգորիա:Ռոյ Անդերսոնի ֆիլմեր Կատեգորիա:Գերմանական կինոկատակերգություններ Կատեգորիա:Ֆրանսիական կինոկատակերգություններ Կատեգորիա:Շվեդերեն ֆիլմեր Կատեգորիա:Շվեդական ֆիլմեր
Աքքույուի միջուկային էլեկտրակայան
Աքքույուի միջուկային էլեկտրակայան (Akkuyu Nükleer Güç Santrali), միջուկային էլեկտրակայան, որը գտնվում է Թուրքիայի հարավային ափին, կառուցման փուլում է։ Կառուցվում է ըստ ռուսական նախագծի, որն իր մեջ ներառում է չորս ուժային էներգաբլոկների կառուցում և շահագործում՝ ВВЭР-1200 ռեակտորներով։ Ատոմակայանի կառուցման մասին համաձայնագիրը ստորագրվել է 2010 թվականի մայիսին ։ 2018 թվականի ապրիլի 3-ին Անկարայում անցկացվող համատեղ արարողության ժամանակ Թուրքիայի նախագահ Ռեջեփ Թայիփ Էրդողանը և Ռուսաստանի նախագահ Վլադիմիր Պուտինը տեսակապի միջոցով կայանի կառուցման մեկնարկը տվեցին։ Թուրքիայի ատոմակայանի յուրաքանչյուր էներգաբլոկի էլեկտրական հզորությունը կկազմի 1200 ՄՎՏ, ընդհանուրը՝ 4800 ՄՎՏ ։
Համաձայն 2010 թվականի մայիսի 10-ին Անկարայում ստորագրված ռուս-թուրքական միջկառավարական համաձայնագրի՝ առաջին էներգաբլոկի շահագործումը պետք է սկսվի կառույցի՝ լիցենզիա ստանալուց հետո յոթ տարվա ընթացքում։ Ենթադրվում է, որ ստորաբաժանումները շահագործման կհանձնվեն հաջորդիվ մեկ տարվա ընդմիջումներով՝ սկսած 2023 թվականից ։ Ատոմակայանների կառուցման ընդհանուր արժեքը 22 միլիարդ ԱՄՆ դոլար է ։
Հայտարարվում է, որ «Աքքույու» ԱԷԿ-ի նախագծային լուծումները բավարարում են համաշխարհային միջուկային համայնքի բոլոր ժամանակակից պահանջները, որոնք ամրագրված են ՄԱԳԱՏԷ-ի, Միջուկային անվտանգության միջազգային խորհրդատվական խմբի և Եվրոյի պահանջների անվտանգության :
Միջկառավարական համաձայնագիրը թույլ է տալիս օտարերկրյա ներդրողներին բաժնետոմսեր ձեռք բերել ընկերության բաժնետիրական կապիտալում ոչ ավելի, քան 49%-ի չափով։ Թուրքիայում գործող «Աքքույու» ատոմակայանի կառուցման նախագիծը աշխարհում առաջին ատոմակայանի նախագիծն է, որն իրականացվում է BOO մոդելով։ Ռուս կապալառուները ատոմակայանի նախագծման, շինարարության, պահպանման, շահագործման և ապամոնտաժման պատասխանատվություն են ստանձնել։ Գլխավոր պատվիրատուն, ծրագրի ներդրողը և կայանի սեփականատերը «Ակկույու Նուկլեր Անոնիմ Շիրքի» ՓԲԸ-ն է։ ԲԲԸ կայանի գլխավոր կոնստրուկտորը «Атомэнергопроект»-ն է։ Ատոմակայանի շինարարության գլխավոր կապալառուն ЗАО-ն է՝ Atomstroyexport («Ռոսատոմի» դուստր ձեռնարկություն), տեխնիկական պատվիրատուն Концерн Росэнергоатом-ն է, լիցենզավորման խորհրդատուն «ИнтерРАО-УорлиПарсонс» ՍՊԸ-ն է։ Նախագծի գիտական ​​ղեկավարը «Կուրչատովի ինստիտուտ» ՍՊԸ-ն է։ Ռեակտորի տեղադրման գլխավոր կոնստրուկտորը ОАО ОКБ «Гидропресс»-ն է։
Նախագծի իրականացման համար սարքավորումների և բարձր տեխնոլոգիական արտադրանքների մատակարարման մեծ մասը բաժին է ընկնում ռուսական ձեռնարկություններին։ Նախագիծը նախատեսում է թուրքական ընկերությունների (ինչպես նաև այլ երկրների ընկերությունների) առավելագույն մասնակցությունը շինարարական և տեղադրման աշխատանքներին։
Պատմություն
Համաձայն Ռուսաստանի և Թուրքիայի կառավարությունների միջև կնքված համաձայնագրի պայմանների՝ 2010 թվականի դեկտեմբերին ռուսական կողմը Թուրքիայի Հանրապետության տարածքում հիմնել է «Աքքույու միջուկային» ՓԲԸ նախագծային ընկերությունը ։
Նոր ընկերության առաջնահերթ խնդիրներից մեկն այն էր, որ Թուրքիայի իշխանություններին դիմումներ ներկայացներ միջուկային էլեկտրակայանների շինարարությունը սկսելու անհրաժեշտ թույլտվություններ ստանալու համար։ Այս ուղղությամբ աշխատանքների ամբողջ շրջանակն ավարտվել է ժամանակին (մինչև 2011 թվականի դեկտեմբերի 13-ը) և ամբողջությամբ։ 2011 թվականի մարտին «Ատոմէներգոնախագիծ» ԲԲԸ-ի մասնագետների երկրաբանական խումբը ժամանում է Թուրքիա՝ տարածքի տեղագրական ուսումնասիրության համար։ Հետազոտության արդյունքները օգտագործվել են լիցենզավորման և նախնական ինժեներական որոշումների համար փաստաթղթերի փաթեթ կազմելու, ինչպես նաև աղբյուրների տվյալների ուսումնասիրության հետագա փուլերի համար։ Սույն թվականի հունիսի 27-ին Անկարայում Թուրքիայում աշխատող առաջին ատոմային էլեկտրակայանում աշխատելու համար վերապատրաստման ծրագրի շրջանակներում Ազգային հետազոտական ​​միջուկային համալսարանի ուսուցիչների մասնակցությամբ անցկացվել է թեստավորում ֆիզիկայի և մաթեմատիկայի թուրք դիմորդների համար։ Դասընթացին մասնակցելու ծրագրի համար ստացվել է ավելի քան 9 հազար դիմում, որը ներառում էր 50 ուսանող։ Թեստավորված ուսանողները 2011 թվականի հոկտեմբերին սկսել են ուսումը Մոսկվայի Օբնինսկ քաղաքի ինժեներական ֆիզիկայի ինստիտուտում։ 2014 թվականի դրությամբ Ռուսաստանի ավելի քան 250 քաղաքացի քաղաքացի է սովորել Ռուսաստանի համալսարանում։ Համալսարանը առաջին շրջանավարտները տվել է 2018 թվականին ։ «Ռոսատոմի» կրթական և տեխնիկական կենտրոններում դասընթացներ անցնելուց հետո շրջանավարտները ներառվում են «Ակկույու» ԱԷԿ-ի գործադիր անձնակազմի կազմում։ 2015 թվականի վերջին, ռուս-թուրքական հարաբերությունների սրման պատճառով մտավախություններ կային, որ նախագիծը հնարավոր է սառեցվի։ Ըստ Թուրքիայի նախագահ Ռեջեփ Թայիփ Էրդողանի 2016 թվականի ապրիլի 19-ի հայտարարության ՝ Թուրքիան մտադիր չէ լքել նախագիծը, չնայած Եվրոպական միության։ 2016 թվականի օգոստոսին Ռուսաստանի և Թուրքիայի նախագահները պայմանավորվեցին վերսկսել «Աքքույու» ԱԷԿ-ի նախագիծը։ 2017 թվականի փետրվարին Թուրքիայի Ատոմային էներգիայի գործակալությունը (TAEK, Թուրքիայի Հանրապետության կարգավորող մարմին) հաստատեց «Աքքույու» ԱԷԿ-ի համար նախագծման պարամետրերը, ինչը շինարարության լիցենզիայի տրամադրման նախապայման է։ 2017 թվականի հունիսին Թուրքիայի էներգետիկ շուկայի կարգավորող մարմինը (EPDK) «Ակկույու միջուկային» ՍՊԸ-ին արտոնագիր տվեց էլեկտրաէներգիա արտադրելու համար՝ մինչև 2066 թվականի հունիսի 15-ը ընկած ժամանակահատվածում (49 տարի)։ Միևնույն ժամանակ, հիմնական պայմանների (ժամկետային թերթի) վերաբերյալ նախնական համաձայնագիր է ստորագրվել թուրքական երեք մասնավոր ձեռնարկությունների՝ Cengiz Holding-ի, Kolin Insaat-ի և Kalyon Insaat-ի հետ, որոնք հետագայում պետք է ստանային «Աքքույու միջուկ»-ի 49%-ը։ Վերջնական բաժնետերերի մասին պայմանագիրը նախատեսվում էր ստորագրել 2017 թվականի վերջին ։
017 թվականի հոկտեմբերին TAEK- ը թողարկել է շինարարության սահմանափակ թույլտվություն, որը թույլ էր տալիս սկսել շինարարական և տեղադրման աշխատանքներ բոլոր ատոմակայաններում, բացառությամբ «միջուկային կղզու» անվտանգության համար կարևոր նշանակություն ունեցող շենքերի և շինությունների։ Շենքի համար լիցենզիա ստանալուց հետո տեղի էր ունենալու «առաջին բետոնի» տեղադրումը, և բոլոր ԱԷԿ-երի շինարարությունը սկսվելու էր առանց սահմանափակումների։
2018 թվականի մարտին հայտնի է դառնում, որ թուրքական մասնավոր շինարարական ընկերությունները դուրս են եկել նախագծից, քանի որ նրանք չեն կարողացել համաձայնության գալ առևտրային հարցերի շուրջ։ «Ռոսատոմի» ներկայացուցիչները բանակցություններ են սկսել ԵՄ թուրքական միջազգային էներգետիկ ընկերությանը՝ EUAS ICC-ին միանալու վերաբերյալ ։ 2019 թվականի օգոստոսին Ռուսաստանի Սբերբանկը և «Ռոկատոմ» դուստր ձեռնարկությունը՝ «Ակկույու միջուկային» ՓԲԸ-ն, «Աքքույու» ԱԷԿ-ի կառուցման համար 400 միլիոն դոլար վարկ վարկ տրամադրելու վերաբերյալ բանկի համաձայնագիր են ստորագրել ։ Վարկը տրամադրվում էր յոթ տարի ժամկետով։ Սա «Ռոսատոմի» և «Սբերբանկի» համագործակցության առաջին նման փորձն էր նման խոշոր նախագծերում։ Սբերբանկը դառնում է Աքքույու ԱԷԿ-ի կառուցման նախագծի առաջին պարտատերը։ Ավելի վաղ ռուսական կողմից նախագիծն իրականացվել էր Ռուսաստանի դաշնային բյուջեի և «Ռոսատոմի» միջոցների հաշվին։
Հղումներ
Կատեգորիա:Ատոմակայաններ
Արաբները Հյուսիսային Մակեդոնիայում
Արաբները Մակեդոնիայի Հանրապետությունում (Арапи во Република Македонија, عرب مقدونيا‎‎), Մակեդոնիայի Հանրապետությունում ապրող արաբների ընդհանուր անվանումը։ Մակեդոնաբնակ արաբները հիմնականում Արաբական թերակղզու երկրներից են` Լիբանանից, Սիրիայից, Պաղեստինից, Հորդանանից և Իրաքից։ Մի շարք էթնիկ խմբեր նաև այստեղ են հաստատվել Հյուսիսային Աֆրիկայի արաբական երկրներից` Եգիպտոսից, Մարոկկոյից, Ալժիրից, Թունիսից և Սուդանից։
Պատմություն
Մակեդոնիայում հաստատված առաջին արաբներն ունեցել են սիրիական և լիբանանյան ծագում։ Վերջիններս այստեղ հաստատվել են սկսած 1960-ական թվականներին։ Նրանք հիմնականում ժամանել են Բալկանյան թերակղզի կրթություն ստանալու նպատակով։
Արաբների հոսքը Մակեդոնիայի ժամանակակից տարածք սկսվել է դեռևս Հարավսլավիայի Սոցիալիստական Հանրապետության գոյության ժամանակաշրջանից և շարունակվում է մինչ օրս։
Ըստ վերջին տվյալների` Մակեդոնիայի Հանրապետության տարածքում բնակվում են ավելի քան 6 հազար արաբ (այս թվի մեջ են ներառվում նաև քրդերի, աֆղանների, բերբերների և այլ ազգերի որոշ խմբեր, որոնց ազգային ստույգ պատկանելությունն անորոշ է)։
Վերջին տարիներին մեծացել են արաբական երկրներից Մակեդոնիա գաղթած փախստականների և ապօրինի ներգաղթյալներ թիվը։ Այս թվաքանակի աճին հատկապես նպաստել է Սիրիական ճգնաժամը։ Արաբական թերակղզու բնակիչների մի մասը Մակեդոնիայի Հանրապետությունն օգտագործում է հետագայում Արևմտյան Եվրոպա տեղափոխվելու նպատակով  ։
Ծանոթագրություններ
Կատեգորիա:Հյուսիսային Մակեդոնիայի ազգեր Կատեգորիա:Արաբական սփյուռք
To Be Young
«To Be Young», անգլիացի երգչուհի Էն Մարիի երգը՝ ամերիկացի ռեփեր և երգչուհի Doja Cat-ի մասնակցությամբ, որը թողարկվել է որպես սինգլ 2020 թվականի հուլիսի 17-ին ։
Նախապատմություն
Էն Մարին սկսել է երգը սոցցանցերում գովազդել դրա թողարկումից մի քանի օր առաջ՝ տեղադրելով «We're all a mess, but I guess this is what it feels like to be young» տողը երգի տեքստից, ինչպես նաև սինգլի շապիկը ։
Ծանոթագրություններ
Կատեգորիա:Երգեր այբբենական կարգով Կատեգորիա:2020 սինգլներ Կատեգորիա:2020 երգեր
Գնչուները Հյուսիսային Մակեդոնիայում
Գնչուները Մակեդոնիայի Հանրապետությունում կամ մակեդոնական գնչուներ (Македонски Роми), Մակեդոնիայի Հանրապետության տարածքում ապրող գնչուական ծագմամբ մի քանի էթնիկական խմբերի ընդհանուր անվանումը։ Ըստ 2002 թվականի մարդահամարի տվյալների՝ Մակեդոնիայում բնակվում է շուրջ 54 հազար գնչու, որը կազմում է ամբողջ երկրի բնակչության 2,7 %-ը ։ Մակեդոնիայի Հանրապետության Ս|մայրաքաղաք Սկոպյեի հյուսիսում գտնվող Շուտո Օրիզարիի շրջանը միակն է աշխարհում, որտեղ գնչուները կազմում են բնակչության մեծամասնություն և ունեն հատուկ իրավունքներ։
Դեռևս 2001 թվականին Մակեդոնիայի Հանրապետության խորհրդարանը սահմանադրության մեջ գնչուներին ճանաչել է, որպես ազգային փոքրամասնություն։ Ըստ պաշտոնական մարդահամարների՝ Մակեդոնիայի գնչուների ճնշող մեծամասնությունը բնակվում է քաղաքներում։
Համաձայն վարկածի՝ այս տարածքներում գնչուները առաջին անգամ բնակություն են հաստատել Ալեքսանդր Մակեդոնացու նվաճումներից հետո։ Այդ ժամանակ գնչուներն իրենց անվանում էին եգիպտացիներ, չնայած նրան, որ արդեն ձևավորված էին, որպես էթնիկ խումբ։ Գնչուների ներհոսքի մեծ ալիք է գրանցվել 14-15-րդ դարում՝ կապված թուրքերի կողմից Բալկանյան թերակղզու գրավման հետ։ Նրանք եղել են թուրք գեներալների ստրուկներ, ովքեր աշխատել են նավերում։
Մակեդոնիայի Հանրապետության գնչուների մեծ մասը դավանում է սուննի իսլամ։ Միևնույն ժամանակ փաստ է նաև այն, որ Մակեդոնիայի արևելքում ապրող գնչուների մի մասը քրիստոնեության հետևորդներ են։
Ջեսսի Մակքարթնի
Ջեսի Արթուր Աբրահամ Մակքարթնի (Jesse Arthur Abraham McCartney, ), ամերիկացի երգիչ և դերասան։
Կենսագրություն
Ծնվել է 1987 թվականի ապրիլի 9-ին Մանհեթենում՝ մեծ ընտանիքում ։ Ընտանիքի անդամներն են հայրը` Սքոթ Մակքարթնին, մայրը` Ջինջեր Մակքարթնին, կրտսեր եղբայրը` Թիմոթի Գլովեր Մարկ Մակքարթնին, և քույրը՝ Լեա Ջոյս Մակքարթնին։ Ջեսին այժմ ապրում է Նյու Յորքի Արդսլի գյուղում։ Նա ավարտել է Արդսլիի միջնակարգ դպրոցը 2005 թվականի հուլիսի 22-ին։ Շատ փոքր տարիքում Ջեսին արդեն ցանկանում էր երգել և խաղալ ֆիլմերում և կարողացավ իրականացնել իր երազանքները։ Նախ 7 տարեկան հասակում խաղում էր դերեր իրենց համայնքում բեմադրվող մյուզիքլներում, ապա միանում է Օլիվեր ⟨1994⟩, Թագավորը և ես ⟨1995 և 1997⟩, Ծննդյան երգեր (1998) և Ողջունելով Բրոդվեյին (2002) ներկայացումների հյուրախաղերին։
Կարիերա
Խմբի հիմնադիրները եղել են Լուիս Բալդոներին և Բրայան Լուկովը։ Խմբի գլխավոր անդամները 6-ն են։
Հետագայում խումբը կոչվեց «Dream Street»: Նախագծի մեկնարկից առաջ, տարաձայնությունների պատճառով Քորի Օսթինը լքեց խումբ։ Խումբը գործեց 1999 թվականից մինչև 2002 թվականները, 2001 թվականի հուլիսի 10-ին թողարկելով միայն մեկ ալբոմ «Dream Street»: Բայց ծնողները  2002 թվականին որոշեցին դատական գործ հարուցել խմբի ստեղծողների դեմ։ Չնայած նրան, որ ծնողները հաղթեցին այդ դատական գործը, այնուամենայնիվ խումբը փակվեց։
Ջեսսին չօգտագործելով իր տաղանդը, ձգտում է դառնալ սոլո երգիչ։ Էնդրյու Գոլդը և Ջինջեր Մակքարթնին 2003 թվականին ստեղծում են «JumpAhead Productions» ձայնագրման ստուդիան։
Ջեսսին սկսում է ձայնագրել «Beautiful Soul», «Don’t You» և «Why Don’t You Kiss Her» երգերը և 2003 թվականին թողարկում է իր առաջին ալբոմը` «J Mac»: Ալբոմը բաղկացած է 3 երգից։ Այնուհետև գնում է շրջագայության։ Շրջագայությունից հետո 2004 թվականի սեպտեմբերի 24-ին թողարկում է իր ամբողջական ալբոմը «Beautiful Soul»: Նրա «Beautiful Soul» երգը միանգամից դարձավ հիթ։ Այդ ալբոմը 2005 թվականի փետրվարի 25-ին դարձավ պլատինե։ Ներկայումս այդ ալբոմը ունի 1,5 միլիոն օրինակ ։ 2005 թվականին Ջեսսին որոշում է մասնակցել «Քեյթ» ֆիլմի նկարահանմանը, որը հայտնվել է ԱՄՆ-ում մեծ էկրաններին 2008 թվականին։ 2006 թվականի սեպտեմբերի 9-ին թողարկվում է նրա հաջորդ ալբոմը։ 2007 թվականի մայիսի 20-ին թողարկվում է նրա երրորդ` «Departure» ալբոմը, որը ավելի հասուն է մյուս երկու ալբոմներից։ Ջեսսին համագործաքցել է Րեգի-հիփ-հոփ «Cipes And The People» խմբի հետ։ Ժամանակի ընթացքում Ջեսսին ձայնագրում է «Bleeding Love» երգը Լեոնի Լյուսիի հետ։ Ներկայում Ջեսսին զբաղվում է իր հաջորդ ալբոմի թողարկմամբ` խթանելով տարբեր նախագծերի իրականացմանը։
Ծանոթագրություններ
Կատեգորիա:«Երիտասարդ դերասան» մրցանակի դափնեկիրներ Կատեգորիա:21-րդ դարի ամերիկացի երգիչներ Կատեգորիա:Ամերիկացի փոփ երգիչներ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի երաժիշտներ Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:Հնչյունավորողներ Կատեգորիա:Ամերիկացի տղա երեխա դերասաններ
Մարդասպանների ազգ (ֆիլմ)
«Մարդասպանների ազգ» (Assassination Nation), ռեժիսոր Սեմ Լևինսոնի ամերիկյան թրիլլերը։ Ֆիլմի պրեմիերան կայացել է 2018 թվականի հունվարի 21-ին` «Սանդենս» կինոփառատոնի ժամանակ։ Լայն վարձույթով ֆիլմը Միացյալ Նահանգներում և Կանադայում թողարկվել է 2018 թվականի սեպտեմբերի 21-ին ։
Սյուժե
Ֆիլմը Միացյալ Նահանգների Սալեմ փոքրիկ քաղաքում բնակվող չորս աղջկա մասին է։ Քաղաքում հաքերը հրապարակել է բնակիչների մեծ մասի անձնական տվյալները։ Առաջին զոհը քաղաքապետն է, երկրորդը՝ դպրոցի ուսուցիչը։ Հաքերային զանգվածային գործողություններից հետո քաղաքի կյանքը փոխվում է։ Հանցագործության մեջ մեղադրվող Լիլին և աղջիկները ստիպված են հակադրվել ամբողջ քաղաքին։
Քննադատություն
«Rotten Tomatoes» կայքում ֆիլմի վարկանիշը 73% է, ըստ 113 գրախոսությունների, միջին բալը 10-ից 6.6 : «Metacritic» կայքում ֆիլմը 100-ից վաստակել է 56 միավոր՝ ըստ քննադատների 28 գրախոսությունների ։
Ծանոթագրություններ
Կատեգորիա:2018 ֆիլմեր Կատեգորիա:Անգլերեն ֆիլմեր Կատեգորիա:Ֆեմինիստական ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան անկախ ֆիլմեր Կատեգորիա:Նոր Օռլեանում նկարահանված ֆիլմեր Կատեգորիա:Ֆիլմեր դեռահասների համար Կատեգորիա:Ֆիլմեր վրեժի մասին Կատեգորիա:Ամերիկյան ֆիլմեր վրեժի մասին Կատեգորիա:Ամերիկյան մարտաֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան քրեական ֆիլմեր Կատեգորիա:Սարսափ ֆիլմեր Կատեգորիա:Ամերիկյան կինոկատակերգություններ Կատեգորիա:Կանադական դետեկտիվ ֆիլմեր Կատեգորիա:Կանադական դրամա ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:Ամերիկյան պատանեկան կինոկատակերգություններ Կատեգորիա:Ամերիկյան ֆիլմեր հասունացման տարիքի մասին Կատեգորիա:Ամերիկյան քրեական դրամա ֆիլմեր Կատեգորիա:Ամերիկյան ԼԳԲՏ ֆիլմեր Կատեգորիա:Ամերիկյան քրեական թրիլեր ֆիլմեր Կատեգորիա:Ամերիկյան սարսափ թրիլեր ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Բադի մուվի Կատեգորիա:Ամերիկյան քրեական կինոկատակերգություններ
Ալբանական ավանդական հանդերձանք
Գլխարկներ
Քելեշը Հյուսիսային Ալբանիայի, Կոսովոյի, Մոնտենեգրոյի, Մակեդոնիայի ալբանական բնակչության կողմից օգտագործվող գլխարկ է։ Գլխարկի այս տեսակը նման է եթե ոչ նույնական անտիկ հունական ազատության գլխարկ կոչվածին։ Կենտրոնական Ալբանիայում (Տիրանա, Դուրաս, Կավաջադա) այն կոնաձև է, իսկ հյուսիսային Ալբանիայում և Կոսովոյում` կլոր։
Ալբանական գլխարկ (Ֆրենչ) ` գործածված 15-18 դարերում և անմահացած գեղանկարչության մեջ։
Էքսհամանդան
Զգեստ, որը կրում են ալբանացի տղամարդիկ Ալբանիայում, Կոսովոյում, Մակեդոնիայի Հանրապետությունում, Մոնտեգրոյում, Սերբիայում և իտալական գյուղերում։
Բրեզ
Ավանդական գոտիներ, որ կրում են ալբանացի տղամարդիկ Ալբանիայում, Կոսովոյում, Մակեդոնիայի Հանրապետությունում, Մոնտեգրոյում, Սերբիայում և իտալական գյուղերում։
Գորեփ
Ավանդական գուլպաներ, որ հագնում են ալբանացի տղամարդիկ Ալբանիայում, Կոսովոյում, Մակեդոնիայի Հանրապետությունում, Մոնտեգրոյում, Սերբիայում և իտալական գյուղերում։
Օրինգա
Ավանդական կոշիկներ որ հագնում են ալբանացի տղամարդիկ Ալբանիայում, Կոսովոյում, Մակեդոնիայի Հանրապետությունում, Մոնտեգրոյում, Սերբիայում և իտալական գյուղերում։
Երնջնակ Վանատուրի
Երնջնակ Վանատուրի, հովանոցավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
30-50 սմ բարձրությամբ բազմամյա խոտաբույս է։ Տերևները ամբողջական են, գծային–նշտարաձև, կաշենման։ Ծաղկաբույլը կազմված է 2-5 գլխիկներից։ Ծածկոցի թերթերը 7-9-ն են, գծային-նշտարաձև ։
Տարածվածություն
Հայաստանում աճում է Ապարանի (Արայի լեռ, գյուղ Ֆանտան), Գեղամի (գյուղ Արթիզ) և Դարեղեգիսի ֆլորիստիկական շրջաններում (գյուղ Կարմրաշեն)։ Աճում է նաև Հյուսիսարևելյան Անատոլիայում և Արևմտյան Իրանում ։
Էկոլոգիա
Աճում է վերին լեռնային և ենթալպյան գոտում՝ ծովի մակարդակից 1800-2450 մ բարձրությունների վրա, քարքարոտ լանջերին, տափաստանում, մարգագետիններում։ Ծաղկում է հուլիս ամսին, պտղաբերում՝ օգոստոսին ։
Պահպանություն
Վտանգված տեսակ է։ Աճում է 3 ֆլորիստիկական շրջաններում։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Արեալը մասնատված է։ Առկա է տեսակի տարածման և բնակության շրջանների կրճատման սպառնալիք՝ կապված գյուղատնտեսական նպատակներով հողերի յուրացման հետ։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ CITES-ի և Բեռնի կոնվենցիաների հավելվածներում ընդգրկված չէ ։
Պահպանություն չի իրականացվում ։
Ծանոթագրություններ
Կատեգորիա:Վտանգված տեսակներ Կատեգորիա:Հովանոցավորներ Կատեգորիա:Ծածկասերմեր Կատեգորիա:ՀՀ Կարմիր գրքում գրանցված բույսեր
Slow Hands
«Slow Hands» («դանդաղաշարժ, ծույլ ձեռքեր»), իռլանդացի երգիչ Նայլ Հորանի (One Direction խմբի նախկին անդամ) երկրորդ սոլո սինգլն իր դեբյուտային Flicker ալբոմից ։ Սինգլը հասել է երրորդ հորիզոնականին Ավստրալիայում (որտեղ այն ստացել է ոսկե հավաստագիր) և  յոթերորդ հորիզոնականին Միացյալ Թագավորությունում, ինչպես նաև ընդգրկվել է Միացյալ Նահանգների ռադիոեթերային մեյնսթրիմային երաժշտության քսան լավագույն երգերի շարքում (Adult Top 40 և Mainstream Top 40) ։
Պատմությունը
Երգը թողարկվել է 2017 թվականի մայիսի 4-ին։ Սինգլը հաջողություն է ունեցել՝ Ավստրալիայում հասնելով երրորդ, Մեծ Բրիտանիայում՝ յոթերորդ և Միացյալ Նահանգներում (Billboard) առաջին հորիզոնականներին։ Երգն ստացել է երաժշտական քննադատների և առցանց հրատարակությունների դրական արձագանքներին, ինչպիսիք են՝ Billboard, Rolling Stone , The Irish Times ։
Արտաքին հղումներ
Կատեգորիա:2017 երգեր
Մարտին Աբրահամյան
Մարտին Գրիգորի Աբրահամյան (ծնվ. 1949, հունիսի 10, Երևան), հայ ֆիզիկոս, ֆիզիկամաթեմատիկական գիտությունների դոկտոր (1986), պրոֆեսոր (1989)։
Կենսագրություն
1966 թվականին ավարտել է Երևանի №32 միջնակարգ դպրոցը, 1971 թվականին՝ ԵՊՀ ֆիզիկայի ֆակուլտետը։ 1976 թվականին պաշտպանել է թեկնածուական, 1986 թվականին դոկտորական ատենախոսություն։ 1979 թվականին նրան շնորհվել է դոցենտի, 1989 թվականին պրոֆեսորի կոչում։
1971-1979 թվականներին եղել է ԵՊՀ ընդհանուր ֆիզիկայի ամբիոնի ավագ դասախոս, 1979֊1984 թվականներին՝ դոցենտ, 1984֊1990 թվականներին՝ ֆիզիկայի ֆակուլտետի դեկանի տեդակալ, իսկ 1991-1994 թվականներին՝ ընդհանուր ֆիզիկայի ամբիոնի վարիչ։ 1994֊1995 թվականներին վարել է Խ.Աբովյանի անվան հայկական պետական մանկավարժական համալսարանի գիտական աշխատանքների, իսկ 1995-2000 թվականներին ուսումնական աշխատանքների գծով պրոռեկտորի պաշտոնները։ 2000-2020 թվականներին եղել է ԵՊՀ ընդհանուր ֆիզիկայի ամբիոնի, իսկ 2010-ից՝ նաև Երևանի ՀԱՅԲՈւՍԱԿ համալսարանի պրոֆեսոր։
2019-ից վարում է Երևանի ՀԱՅԲՈւՍԱԿ համալսարանի գիտական աշխատանքների գծով պրոռեկտորի պաշտոնը։ Ընտրվել է մի շարք հասարակական ակադեմիաների, Միջազգային աստղագիտական ընկերության անդամ, հանդիսանում է տարբեր գիտական ամսագրերի խմբագրական կոլեգիաների, գիտական խորհուրդների, ինչպես նաև «Աստղաֆիզիկա» մասնագիտությամբ գիտական կոչումներ շնորհող մասնագիտական խորհրդի անդամ։
Հեղինակ է ավելի քան 130 գիտական հոդվածների՝ նվիրված տեսական ֆիզիկայի և աստղաֆիզիկայի հարցերին, ավելի քան երեք տասնյակ ուսումնական և գիտամեթոդական աշխատանքների, այդ թվում  բուհական հինգ դասագրքերի և շուրջ տասը ուսումնական ձեռնարկների /տես Երկեր բաժինը/։
Ռաֆայել Հովհաննիսյանի հետ ընդհանրացրել է գրավիտացվող պտտվող զանգվածների հավասարակշռված ձևերի տեսությունը մագնիսական դաշտերի հաշվառմամբ և ստացել նոր կայուն ձևեր։ Մշակել է գալակտիկաների բազմաբաղադրիչ կառուցվածքի դինամիկ տեսությունը, տվել գալակտիկաների պարուրաձև կառուցվածքի ոչ գծային ալիքային մոդել, առաջարկել աստղերի և ակտիվ գալակտիկաներից շիթային արտանետումների հիդրոդինամիկական մոդելը։ Ցույց է տվել մրրիկների էական դերը մոլորակների առաջացման հարցում։
1990-1991 թվականներին գիտական սեմինարներով և դասախոսություններով հանդես է եկել Չինաստանի Նանկինի, Շանհայի, Սիանի և Պեկինի աստղադիտարաններում և համալսարաններում ։
Ծանոթագրություններ
Կատեգորիա:Ֆիզիկամաթեմատիկական գիտությունների դոկտորներ Կատեգորիա:Հայ ֆիզիկոսներ Կատեգորիա:ԵՊՀ ֆիզիկայի ֆակուլտետի շրջանավարտներ Կատեգորիա:ԵՊՀ դասախոսներ Երկերի ցանկի լրացում․ Mathematics for medical students, Edit Print, 2019, 76 p. Գիտական ճանաչողության մեթոդաբանություն, Էդիթ Պրինտ, 2021, 72 էջ Medical Physics, Edit Print, 2021, 167 p.
Եկատերինա Դաֆովսկա
Եկատերինա Դաֆովսկա (Екатерина Дафовска, ), բուլղարացի բիաթլոնիստուհի, օլիմպիական խաղերի չեմպիոն (1998) և աշխարհի առաջնության բրոնզե մեդալակիր (1995, 1997)։ Բուլղարացի միակ մարզիկը, որ չեմպիոն է դարձել Ձմեռային օլիմպիական խաղերում։
Կենսագրություն
Եկատերինա Դաֆովսկայան ծնվել է 1975 թվականի նոյեմբերի 28-ին Բուլղարիայի Սմոլյանի մարզի Չեպելարե քաղաքում։Ութ տարեկանում նա սկսել է զբաղվել լեռնադահուկային սպորտով։ 1990 թվականին ընդունվել է մարզադպրոց՝ որոշելով զբաղվել բիաթլոնով։ Շուտով նա ընդգրկվում է Բուլղարիայի պատանեկան ազգային հավաքականում։ Օլիմպիական խաղերին Դաֆովսկան առաջին անգամ մասնակցել է 1994 թվականին Լիլեհամերում (Նորվեգիա), սակայն նշանակալի արդյունքներ ցույց չի տվել (15 կիլոմետրանոց մրցատարածությունում զբաղեցրել է 29-րդ տեղը )։ Սակայն հենց հաջորդ տարի՝ 1995 թվականին, Եկատերինա Դաֆովսկան բրոնզե մեդալ է վաստակում աշխարհի առաջնությունում, որ անցկացվում էր Իտալիայում (Անթոլց, Անտերսելվա)։ Նույն հաջողությունը նա կրկնում է 1997 թվականի աշխարհի առաջնությունում։ Եկատերինա Դաֆովսկայի մարզական կարիերայի գագաթնակետը կարելի է համարել 1998 թվականի, երբ նա Նագանոյում անցկացրած Ձմեռային օլիմպիական խաղերում արժանանում է ոսկե մեդալի ։ Բիաթլոնի աշխարհի առաջնության 2002/2003 մրցաշրջանում Դաֆովսկան մոտ էր աշխարհի գավաթի նվաճմանը, սակայն անհաջողությամբ է ավարտում մրցաշրջանի եզրափակիչ մրցավազքերը, ինչը թույլ չի տալիս զբաղեցնել մրցանակային տեղ։ Աշխարհի գավաթի առաջնության ընդհանուր արդյունքներով նա զբաղեցնում է չորրորդ տեղը։ Այդ մրցաշրջանից հետ Եկատերինա Դաֆովսկայի ցույց տված արդյունքները հետզհետե դառնում են ավելի վատը, իսկ 2006/07 մրցաշրջանում նա ընդհանրապես չի մասնակցում աշխարհի գավաթի առաջնությանը։ 2007 թվականին Եկատերինա Դաֆովսկան հայտատարել է, որ ավարտում է իր մարզական կարիերան։
Եկատերինա Դաֆովսկան ամուսնացած է, ունի երկու երեխա։
2010 թվականի մայիսի 20-ից Եկատերին Դաֆովսկան Բուլղարիայի բիաթլոնի ֆեդերացիայի նախագահն է։
Արտաքին հղումներ
Կատեգորիա:Բուլղարացի բիաթլոնիստներ Կատեգորիա:Բուլղարացի օլիմպիական չեմպիոններ
Աշոտ Թելունց
Աշոտ Մաթևոսի Թելունց, հայ փիլիսոփա, փիլիսոփայական գիտությունների դոկտոր (1972), պրոֆեսոր (1973) ։